મોડાસા: મોડાસા નગરપાલિકાની ટીમ દ્વારા 6.6 કરોડ રૂપિયાના બાકી વેરામાંથી 3.50 કરોડની ટેક્ષની વસુલાત કરવામાં આવતા માત્ર 53 ટકા ટેક્ષની વસુલાત કરી હોવાનું જાણવા મળેલ છે. બાકીદારોનો ટેક્ષ વસુલ કરવા માટે પાલિકાએ મિલકત જપ્તી સુધીની કાર્યવાહી હાથ ધરી છે. જેમાં છેલ્લા ત્રણ દિવસમાં ટીમે 10 દુકાનોને સીલ કરતાં વેપારીઓમાં અફડા તફડી મચી ગઇ છે. જ્યારે મધુફળી, રાવળવાસ, પટેલવાસ અને ગુજરાતી ફળી સહિતના વિસ્તારમાં નળ કનેકશન કાપી મિલ્કત જપ્તી સુધીની કાર્યવાહી હાથ ધરી છે.